**ELŐTERJESZTÉS**

**Körmend Város Önkormányzata Képviselő-testülete 2019. május 29-i ülésére**

**Tárgy:** Beszámoló a Batthyány Örökségközpont Nonprofit Kft. 2018. évi tevékenységéről

Tisztelt Képviselő-testület!

A Batthyány Örökségközpont Nonprofit Kft.-t Körmend Város Önkormányzata 100% tulajdonában lévő gazdasági társaság, ezért a Képviselő-testület miden év május 31ig megtárgyalja és elfogadja annak gazdálkodásáról szóló beszámolóját.

A Kft létrehozásának elsősorban az volt a célja, hogy a Nemzeti Város és Kastélyprogram részét képező GINOP-7.1.1-15-2016 támogatási konstrukció keretében lehetőséget teremtsünk a körmendi Batthyány kastély felújítására.

Az elmúlt időszakban a fent megjelölt pályázat keretében az előkészítő munkálatok elvégezésre került sor. A projektfejlesztési időszaka 2019. március 31-ével ért véget.

A 2018. évben elkészült terveket (melynek megrendelője a konzorcium vezetője: Nemzeti Örökségvédelmi és Fejlesztési Kft.) a Képviselő-testület 2018. decemberi ülésén megismerte.

A 2018. évben elvégzett szakmai tevékenységek okán a Kft. kiadásai főleg a menedzsment kiadásokat takarják.

2018. évben bevétele nem volt a Kft.-nek, míg kiadási oldalon a szakmai munkavégzésen túl könyvelési tételek, bankköltségek és kamarai hozzájárulás jelentkezett.

A kastély főépületét és a keleti tisztilakot érintő beruházás várhatóan 2020. évben megkezdődik, mivel az idei évben sor kerül a kivitelező kiválasztására. Amennyiben a fedezet kiegészítésére lesz szükség a kivitelezői közbeszerzési ajánlatok ismeretében, úgy a Kormány döntését is be kell várni, ezért tartjuk reálisnak a kivitelezés 2020. évi kezdetét.

Kérem a Testületet, hogy a beszámolót elfogadni szíveskedjék.

**Határozati javaslat**

Körmend Város Önkormányzata Képviselő-testülete megismerte és jóváhagyja a Batthyány Örökségközpont Nonprofit Kft. 2018. évi mérlegbeszámolóját.

Körmend, 2019. 05.22.

**Bebes István**

**polgármester**